MCS ร่วง 4.40% หลังผู้ถือหุ้นใหญ่ขายหุ้นออกเกือบ 5%
MCS ร่วง 4.40% หลังผู้ถือหุ้นใหญ่ขายหุ้นออกเกือบ 5% ล่าสุด ณ เวลา 10.37 น. ราคาอยู่ที่ 15.20 บาท ลบ 0.70 บาท หรือ 4.40% สูงสุดที่ 15.50 บาท ต่ำสุดที่ 14.80 บาท มูลค่าซื้อขายที่ 226.31 ล้านบาท
17 พ.ย. 2559

ผู้สื่อข่าวรายงานว่า ราคาหุ้นบริษัท เอ็ม.ซี.เอส.สตีล จำกัด (มหาชน) หรือ MCS ณ เวลา 10.37 น. ราคาอยู่ที่ 15.20 บาท ลบ 0.70 บาท หรือ 4.40% สูงสุดที่ 15.50 บาท ต่ำสุดที่ 14.80 บาท มูลค่าซื้อขายที่ 226.31 ล้านบาท ขณะที่ดัชนีตลาดหุ้นไทยโดยรวมบวก 0.17%
 
โดยราคาหุ้นปรับตัวลงหลังจาก นายไนยวน ชิ ประธานเจ้าหน้าที่บริหาร ซึ่งเป็นผู้ถือหุ้นใหญ่ได้ขายหุ้น MCS ออกระหว่างวันที่ 11-16 พ.ย.59 รวมจำนวน 23 ล้านหุ้น คิดเป็น 4.60% ที่ราคาตลาด 18.01 บาท/หุ้น ส่งผลให้นายไนยวน ชิ คงเหลือการถือหุ้นในบริษัทจำนวน 35.3 ล้านหุ้น คิดเป็น 7.06% ของทุนจดทะเบียน
ทั้งนี้ การขายหุ้นของนายไนยวน ชิ บางส่วนครั้งนี้เพื่อนำเงินบางส่วนไปช่วยผู้ประสบภัยแผ่นดินไหว Kumamoto ที่ประเทศญี่ปุ่น โดยการขายหุ้นครั้งนี้ไม่มีการเปลี่ยนแปลงใด ๆ กับความมุ่งมั่นของนายไนยวน ชิ ที่มีต่อบริษัท